
GLYPTOTEKET 


STÆVNET  1940 


Nu  er  Paasken  forbi,  Foraaret  og  Pinsen  nærmer  sig.  Som 
Læserne  sikkert  allerede  ved,  bliver  Stævnet  i  Aar  afholdt 
i  København  den  11.,   12.  og  13.  Maj. 

At  Stævnerne  bør  fortsættes,  uanset  Vanskeligheder,  Krig 
og  Dyrtid,  derom  kan  der  ikke  være  den  ringeste  Tvivl,— 

Som  aldrig  før  sætter  Landets  Ungdomsforeninger  Kræfterne 
ind  i  forenede  Bestræbelser  for  et  godt  Stævne  i  Erken- 
delsen af,  at  vi  i  saadanne  Tider  mere  end  nogensinde  trænger 
til  at  mødes,  søge  Opbyggelse,  slutte  Venskaber  og  sam- 
men glæde  os  over  Privilegiet  ved  at  tilhøre  denne  vidun- 
derlige Kirke. 

Ved  Stævnet  i  Aar  vil  vi  søge  at  nyttiggøre  Erfaringerne 
fra  alle  de  tidligere  Stævner,  og  der  vil  endvidere  under 
Udflugten  fremkomme  en  interessant  Nyhed,  der  vil  sætte 
alle  i  ivrig  Aktivitet,  —  herom  senere. 

Lørdag  Aften  den  11.  Maj  arrangerer  Københavns  Ung- 
domsforening en  Velkomstfest.  Søndag  Formiddag  Kl.  10 
aabnes  Stævnet  med  en  Konkurrence  i  Junior-Tale  og  en 
Hyldest  til  vore  Mødre  (Moders  Dag)..  Eftermiddagen  er  fri, 
og  der  vil  her  være  Lejlighed  for  Stævnets  Gæster  til  at  spad- 
sere en  Tur  i  Byen.  Søndag  Aften  Kl.  7  staar  i  Sangkore- 
nes Tegn,  vi  vil  høre  Korene  synge  en  af  Tabernakelkorets 
skønneste  Sange  „De,  som  saar  med  Taarer",  og  vi  vil 
høre  Taler  over  evangeliske  Emner,  bl.  a  af  Missionspræ- 
sident  Orson  B.  West   -  det  vil  blive  en  uforglemmelig  Aften. 

Tidlig  Mandag  Morgen  samles  vi  paany  og  kører  med 
Danmarks  morsomste  Futtog  ud  i  Nordsjællands  herlige 
Natur,  hvor  vi  vil  tilbringe  nogle  fornøjelige  og  interessante 
Timer.  Banketten  vil  i  Aar  begynde  lidt  tidligere  end  sæd- 
vanligt af  Hensyn  til  Aalborgbaadens  noget  tidlige  Afgang 
(efter  Forhandling  med  D.F.D.S.  kan  det  i  denne  Forbindelse 
oplyses,  at  Afgangstiden  sandsynligvis  kan  rykkes  frem  til 
Kl.  21).  For  at  Afstanden  til  Bane  og  Skib  kan  være  den 
mindst  mulige,  er  Stedet  for  Banketten  og  Stævneballet 
henlagt  til  Byens  Centrum  i  nogle  af  Byens  smukkeste  Lo- 
kaler, som  vil  danne  en  værdig  Ramme  om  Stævnets  Højde- 
punkt, naar  Kirkens  Ungdom,  klædt  til  Fest,  samles  for  at 
afslutte  det  niende  og  bedste  Ungdomsstævne  i  Den  Danske 
Mission. 

Med  Hilsen  fra  Hovedbestyrelsen 
Edmund  Kaiser. 

P.  S.  I  København  er  Forberedelserne  allerede  i  fuld  Gang, 
der  vil  blive  gjort  alt,  for  at  Deltagerne  kan  gøre  Turen 
saa  billigt  som  overhovedet  muligt.  Alle,  som  ønsker  det, 
vil  i  Aar  kunne  forvente  at  blive  indkvarteret  hos  Søskende, 
vi  vil  i  denne  Anledning  opfordre  de  af  vore  Læsere,  som 
allerede  nu  har  bestemt  sig  for  Deltagelse,  til  snarest  at 
blive  indskrevet  hos  den  lokale  Bestyrelse,  saaledes  at 
Indkvarteringen  kan  forløbe  i  bedste  Orden. 

En   Røst  fra  Støvet 

af  Ældste  Nephi   Jensen. 


Hvis  vi  vidste,  at  en,  som  levede  800  Aar  f.  Kr.,  havde 
forudsagt,  at  der  vilde  komme  en  stor  Krig  i  Begyndelsen 
af  det  19.  Aarhundrede  eft.  Kr.  og  vi,  der  levede  i  Begynd- 
elsen af  dette  Aarhundrede,  var  Vidne  til  en  ødelæggende 
Krig,  vilde  vi  ikke  blive  særligt  overrasket  over  Opfyldelsen 
af  denne  Forudsigelse.  Hvorfor  ikke?  Fordi  vi  ikke  vilde 
finde  noget  mærkeligt  i  Opfyldelsen  af  en  saadan  Profeti. 
Krige  forekommer  saa  hyppigt,  at  vi  ikke  vilde  være  i 
Stand  til  at  afgøre  om  den,  der  opstod  i  det  19.  Aarhun- 
drede var  den,  der  var  blevet  forudsagt. 

Men  hvis  vi  vidste,  at  en,  der  levede  omkring  800  Aar 
f.  Kr.  havde  forudsagt,  at  der  i  Begyndelsen  af  det  19. 
Aarhundrede  vilde  fremkomme  en  Bog,  som  indeholdt  Hi- 
storien om  en  ødelagt  Nation;  at  denne  Bog  vilde  blive 
taget  fra  Jorden;  at  den  vilde  blive  modtaget  af  Tusinder 
af  Mennesker  som  den  almægtiges  Ord;  og  vi  levede  i 
Begyndelsen  af  det  19.  Aarhundrede  eft.  Kr.,  og  der  blev 
fundet  en  Bog  gemt  i  Jordens  Skød,  som  indeholdt  en 
Optegnelse  over  Nationer,  som  var  blevet  tilintetgjort,  og 
denne  Aabenbaring  blev  modtaget  som  en  guddommelig 
Aabenbarelse  af  Tusinder  af  Mennesker,  vilde  vi  være  nød- 
saget til  at  betragte  denne 
Bog  som  en  Del  af  en 
stor  guddommelig  Plan. 


?7&ldste  SVephi  Jensen  er  en  af 
tKirkens  største  nulevende  Skri= 
benter.  £Kan  har  skrevet  talrige 
JCektiebøger  og  skriver  hyppigt 
artikler  til  EKirkens  PHagaziner. 
SHan  har  udført  to  PKissioner  for 
tKirken  —  som  omrejsende  tÆld= 
ste  i  Sydstaternes  £)iission  og 
som  ^Præsident  for  Qen  kanadiske 
^Mission.  3f  ovenstaaende  fflrtikel 
fortæller  han  os  paa  en  tydelig 
og  overbevisende  PHaade  om  9Hor= 
mons  Bogs  guddommelighed. 


En  Forudsigelse  af 
denne  Art;  men  gaaen- 
de  meget  mere  i  Enkelt- 
heder, blev  virkeligt  givet 
omkring  800  f  Kr.  af 
Profeten    Esajas.    Denne 

'bemærkelsesværdige 
Forudsigelse  findes  ned- 
skrevet i  Esajas  28.  Ka- 
pitel. I  dette  Kapitel  tales 
der    meget   tydeligt    om 

en  Bog,  som  vilde  komme  frem  for  Verden.  Ordet  „Bog" 
forekommer  tre  Gange  i  Kapitlet.  I  det  11.  Vers  taler  Pro- 
feten om  „Ordene  af  en  Bog".  I  det  12.  Vers  fortæller  han 
os,  „at  Bogen  blev  givet  til  en,  som  ikke  forslaar  sig  paa 
Skrift",  og  endeligt  i  det  18.  Vers  erklærer  han  særligt,  at 
„paa  den  Dag  skal  de  døve  høre  Bogens  Ord". 

Af  disse  Henvisninger  til  Bogen  ses  det  tydeligt,  at  Pro- 
feten var  dybt  interesseret  i  Fremkomsten  af  en  Bog. 
Det  er  yderligere  sikkert,  at  det,  som  han  skriver  om 
denne  Bog,  er  profetisk,  for  han  siger  udtrykkeligt:  „Paa 
den  Dag  skal  de  døve  høre  Bogens  Ord".  „Skal  høre" 
henviser  til  Fremtiden.  Udtrykket  „paa  den  Dag"  fastsætter 
et  bestemt  Tidspunkt. 

Hvilket  Tidspunkt  henviser  „paa  den  Dag"  til?  Det  er 
ikke  vanskeligt  at  besvare  dette  Spørgsmaal.  Det  17.  Vers 
besvarer  det.  „Er  der  ikke  endnu  en  saare  liden  Tid,  saa 
skal  Libanon  blive  til  en  frugtbar  Mark".  Umiddelbart  efter 
denne  Erklæring  om  Libanon,  siger  Profeten:  „Paa  den 
Dag  skal  de  døve  høre  Bogens  Ord".  Saa  det  er  afgjort, 
at  „Bogen"  skulde  komme  frem  for  Verden  omkring  paa  det 
Tidspunkt,  da  Libanon  eller  det  hellige  Land  skulde  blive 
en  „frugtbar  Mark". 

For  at  fastsætte  det  Tidspunkt,  naar  „Bogen"  skulde 
komme  frem,  behøver  vi  kun  at  spørge:  „Hvornaar  blev 
Libanon  en  frugtbar  Mark?"  Vi  ved  alle,  at  Libanon  eller 
Palæstina  faktisk  henlaa  fuldstændig  øde  og  ubeboet  i 
Aarhundreder.  Ligeledes  er  det  ogsaa  en  almindelig  Kends- 
gerning, at  Aviserne  og  Magazinerne  i  de  sidste  Aar  kon- 
stant har  talt  om  Jødernes  Hjemvenden  til  deres  forjættede 
Land. 

Allerede  paa  saa  sent  et  Tidspunkt  som  i  Aaret  1832 
siger  Dr.  Watson  i  sin  Bibelordbog:  „Jerusalem  og  hele 
det  omliggende  Land  ligger  fuldstændigt  goldt  og  øde". 
Men  nogle  faa  Aar  senere  skete  der  en  Forandring.  Jeru- 
salems Biskop  skriver  i  „Christian  Age"  efter  1887: 

„Ved  Aarhundredets  Begyndelse  kunde  man  næppe  finde 
nogle  faa  hundrede  Jøder  i  Jerusalem.  I  1841  fandtes  der 
8000;  i  1887  —  60,000.  Nu  er  der  omkring  125,000  eller 
tre  Gange  saa  mange,  som  der  vendte  hjem  fra  det  baby- 


37 

loniske  Fangenskab.  Landet  var  heller  ikke  øde  længere. 
Det  kan  ernære  en  endnu  større  Befolkning,  end  det  i  Dag 
har".  Landet  har  faaet  dets  tidligere  saa  berømte  Frugt- 
barhed tilbage.  Libanon  er  i  Sandhed  begyndt  at  „blive 
omdannet  til  en  frugtbar  Mark"  igen.  Hvor  er  da  „Bogen", 
hvis  Ord  vi  skulde  høre  paa  „den  Dag?" 

Førend  vi  begynder  at  søge  efter  denne  Bog,  lad  os  da 
prøve  at  faa  noget  mere  at  vide  om  dens  Natur.  Hvad 
Slags  Bog  er  det?  Vi  faar  vor  første  Ide  om  den  i  det  11. 
Vers  i  Esajas  Profeti.  Her  læser  vi:  „Og  Synet  af  det  hele 
skal  være  eder  som  en  forseglet  Bogs  Ord".  Hvilket  „Syn" 
skulde  være  som  „en  forseglet  Bogs  Ord?"  Vi  faar  et  Svar 
paa  dette  Spørgsmaal  ved  at  læse  Vers  4-20.  I  det  4. 
Vers  læser  vi:  „Og  du  skal  blive  fornedret,  du  skal  tale 
fra  Jorden  af,  og  din  Tale  skal  mumle  fra  Støvet  af,  og 
din  Røst  skal  være  ligesom  Genfærdets  af  Jorden,  og  din 
Tale  skal  hviske  fra  Støvet  af". 

Heraf  er  det  tydeligt  at  se,  at  Bogen  indeholder  „Synet" 
eller  Historien  om  en  Nation,  (der  er  blevet  „fornedret" 
eller  ødelagt.  Bogen  vilde  være  Røsten  af  en  Nation,  som 
vilde  tale  „fra  Støvet",  eller  med  andre  Ord,  Bogen  vil 
komme  frem  fra  Jorden.  Det  er  blevet  forudsagt,  at  „Bogens 
Ord"  vilde  blive  givet  til  en,  som  forstaar  sig  paa  Skrift, 
idet  man  vil  bede  ham  om  at  læse  den;  men  han  vil 
sige:  „Jeg  kan  ikke;  thi  den  er  forseglet".  Det  bliver  og- 
saa  kundgjort  os,  at  „Bogen"  vil  blive  givet  til  en  „Mand, 
som  ikke  forstaar  sig  paa  Skrift".  Det  er  yderligere  klart, 
at  „Bogen"  taler  om  Jesus  Kristus  eller  den  Hellige  i  Is- 
rael, for  i  det  19.  Vers  fortælles  det  os,  „at  de  sagtmodige 
skulde  ydermere  faa  Glæde  i  Herren". 

Vi  ved  nu  følgende  fem  Ting  angaaende  denne  Bog. 

1.  Bogen  er  en  ødelagt  Nations  Historie  eller  Røst. 

2.  Bogen  vil  blive  taget  fra  Jorden. 

3.  Bogens  Ord  vil  blive  givet  til  en  Mand,  der  forstaar  sig  paa 
Skrift;  men  han  vil  sige,  at  han  ikke  kan  læse  den,  fordi  den 
er  forseglet. 

4.  Selve  Bogen  vil  blive  givet  en  Mand,  der  ikke  forstaar  sig 
paa  Skrift 

5.  Bogen  taler  om  Kristus,  for  den  „vil  forøge  Folkets  Glæde  i 
Herren  ". 

Pindes  der  en  saadan  Bog  i  Verden?  Ja,  der  findes  netop 
een.  Det  er  Mormons  Bog. 

1.  Denne  Bog  indeholder  de  amerikanske  Oldtidsruitioners  Hi- 
storie, hvilke  Nationer  blev  „fornedret"  eller  ødelagte. 

2.  Pladerne,  som  Bogen  blev  oversat  fra,  blev  taget  fra  Jorden. 

3.  Nogle  af  Bogens  Skrifttegn  eller  Ord  blev  af  Martin  Harris 
forelagt  Professor  Charles  Anthon  i  New  York.  Man  bad  denne 
Videnskabsmand  om  at  læse  dem.  Dr  Anthon  bad  om  Pladerne, 
som  Skrifttegnene  var  blevet  kopieret  fra.  Herr  Harris  fortalte 
ham,  at  en  Del  af  dem  var  forseglet,  hvortil  Professor  Anthon 
svarede:  »Jeg  kan  ikke  læse  en  forseglet  Bog«. 

4.  Mormons  Bog  blev  meddelt  en  ung  Mand  ved  Navn  Joseph 
Smith. 

5.  Men  det  allervigtigste,  hvorved  Mormons  Bog  kan  identifice- 
res som  den  Bog,  Profeten  Fsajas  omtaler,  er  den  Kends- 
gerning, at  Mormons  Bog  har  haft  den  selvsamme  Virkning 
paa  de,  som  alvorligt  har  studeret  den,  som  Esajas  har  for- 
udsagt, den  vilde. 

Den  har  i  Sandhed  forøget  de  „sagtmodiges  Glæde  i  Herren". 
Dens  Vidnesbyrd  om  Jesus  Kristus  har  plantet  den  dybeste 
Tro  i  de  Menneskers  Hjerter,  som  har  modtaget  dens  Bud- 
skab. 

Men  nogle  vil  maaske  sige,  at  Esajas  Profeti  ikke  nøj- 
agtigt identificerer  Folket,  som  vilde  „tale  af  Støvet". 
Nogle  vil  maaske  ogsaa  sige,  at  Profetien  ikke  ak- 
kurat fortæller  os,  hvorledes  Nationen,  der  vilde  blive  „for- 
nedret", vilde  tale  fra  Støvet.  Mormons  Bog  giver  os  en 
historisk  Beretning  om  et  Folk,  som  blev  „fornedret"  og 
„tilintetgjort".  Esajas  fortæller  os,  at  den  „fornedrede"  Na- 
tion vil  tale  fra  Støvet.  Pladerne  til  Mormons  Bog  blev 
taget  fra  Jorden.  Esajas  fortæller  os  ligeledes,  at  „Bogens 
Ord"  vilde  blive  taget  til  en  lærd  Mand,  som  vilde  bede 
om  at  maatte  læse  dem  og  vilde  sige:  „Jeg  kan  ikke,  for 
den  er  forseglet".  Esajas  fortæller  os,  at  „Bogen"  vilde 
blive  overleveret  til  en  ulærd  Mand.  Bogen  blev  overleveret  til 
den  ulærde  unge  Mand  Joseph  Smith.  Esajas  fortæller  os, 
at  paa  det  Tidspunkt,  „de  døve  skal  høre  Bogens  Ord", 
„vilde  de  sagtmodiges  Glæde  forøges  i  Herren".  Mormons 
Bog  har  paa  en  vidunderlig  Maade  forøget  de  sagtmodiges 
Tro  paa  Kristus  og  „forøget  deres  Glæde  i  Herren". 

Men  Skeptikeren  vil  spørge:  „Hvorledes  ved  vi,  at 
Esajas    Profeti    var   guddommelig,    inspireret   af  et   højere 

Væsen?"  Vi  svarer,  at  vi  ved,  at  Esajas  var  udstyret  med 
overmenneskelig  Indsigt,  fordi  de  Begivenheder,  som  han 
forudsagde,  er  saa  usædvanlige,  og  fordi  han  nævner  saa 
mange  Enkeltheder  med  Hensyn  dertil,  at  kun  en,  der 
var  i  Besiddelse  af  overmenneskelig  Indsigt  kan  have  skre- 
vet denne  Profeti. 

En  hellig  Bogs  Fremkomst  til  Verden  er  ikke  en  Begi- 
venhed, der  sker  hvert  Aar.  Det  er  ikke  noget,  som  finder 
Sted  i  hvert  Aarhundrede.  En  saadan  Begivenhed  har 
ikke  fundet  Sted  i  et  Aartusinde.  Der  er  ikke  blevet  ud- 
givet nogen  hellig  Bog,  siden  Koranen  blev  udgivet  i  det 
syvende  Aarhundrede.  I  de  tretten  Aarhundreder  siden 
Koranens  Udgivelse,  er  der  blevet  kæmpet  Hundreder  af 
blodige  Krige,  Snese  af  nye  Nationer  er  opstaaet  og  er 
blevet  tilintetgjorte;  der  er  blevet  udviklet  nye  Regerings- 
systemer,  der  er  blevet  givet  Verden  mange  nye  Religioner 
og  Filosofier;  der  er  blevet  udgivet  Millioner  af  Bøger; 
men  Mormons  Bog  var  den  første  i  tretten  lange  Aar- 
hundreder, som  gjorde  Krav  paa  at  være  Guds  Ord  givet 
til  Menneskeheden, 

Detaillerne  forbundet  med  den  Bog,  der  bliver  nævnt  i 
Esajas  Profeti,  er  saa  mange  og  forskellige,  at  blot  men- 
neskelig Forudseenhed  ikke  kunde  have  udtænkt  dem.  Der 
kan  ikke  være  den  mindste  Skygge  af  Tvivl  om,  at  Esajas 
modtog  en  Aabenbaring  om  de  Ting,  som  han  omtaler  i 
sit  29.  Kapitel,  fra  ham,  som  ser  Enden  fra  Begyndelsen. 


Øg  naar  3  modtage  disse  %\ng,  formaner  jeg  eder  til  at  adspørge  £ud, 
den  evige  £Fader,  i  ZKristi  3Vavn,  om  disse  'Eing  ikke  er  sande ;  og  dersom 
3  bede  af  et  oprigtigt  Sijerte  og  med  et  fast  0~orsæt  samt  med  %ro  paa 
SKristus,  vil  han  aabenbare  Sandheden  deraf  for  eder  formedelst  den 
Dielligaands  3<raft ;  og  formedelst  den  Sielligaands  3<raft  kunne  3  kende 
Sandheden  i  alle  ^ing  --~xJMoroni  10:  4  =  5. 

SKANDINAVIENS    STJERNE 

Et  maanedligt  Tidsskrift  for 
Jesu  Kristi  Kirke  af  Sidste  Dages  Hellige. 

Oprettet  i  Aaret  1851. 
Ansvarshavende  Redaktør:   ORSON   B.    WEST. 


JOSEPH 

SMITH. 

Joseph  Smith  var  den  Profet  og  Aabenbarer  gennem 
hvem  Jesu  Kristi  Evangelium  blev  gengivet  i  disse  de 
sidste  Dage  eller  Tidernes  Fyldes  Husholdning,  forkyndt 
og  forudsagt  af  Profeter  i  tidligere  Husholdninger.  Spørgs- 
maalet,  som  vedrører  denne  Mands  guddommelige  Beskik- 


1820.  tidligt  paa  tforaaret  saa  Joseph  Smith,  dengang  kun  lidt 
over  14.  tflar  gammel,  Ø~aderen  og  Sønnen  i  et  himmelske 
Syn. 

1823.  SYatten  mellem  den  21.  og  22.  September  blev  Joseph  Smith 
besøgt  af  Snglen  PHoroni,  som  fortalte  ham,  hvor  visse  heh 
lige  Optegnelser  laa  opbevarede.  JVæste  1)ag  gik  Joseph  til 
Stedet,  hvor  Optegnelserne  var  skjulte  og  saa  dem. 

1827.  <2)en  22.  September  overleverede  Snglen  de  hellige  Øptegn= 
eiser  i  Joseph  Smiths  tHænder.  'Ved  SHjælp  af  LZlrim  og 
%hummin  begyndte  denne  straks  derefter  sin  Oversættelse  paa 
Sngelsk.  'Denne  Oversættelse  udkom  i  krykken  i  cBegyn= 
delsen  af  1830  under  SYavnet  ^Hormons  *Bog. 

1829.  <2)en  15.9Haj  blev  Sfoseph  Smith  og  Oliver  Cowdery  ordi= 
neret  til  det  aaroniske  ^Præstedømme  af  Johannes  ^Døberen 
og  noget  senere  til  det  melkisedeske  af  ff'eter,  Jakob  og 
Johannes 

1830.  DEN  6.  APRIL  BLEV  JESU  KRISTI  KIRKE  AF  SIDSTE 
DAGES  HELLIGE  ORGANISERET  MED  SEKS  MED- 
LEMMER fflSldster  ordineredes,  t/Vadveren  administreredes 
og  3Kaandspaalæggelse  for  den  Dielligaands  fjave  meddeltes 
for  første  £)ang  i  denne  SHusholdning. 


kelse,    er   et    udfordrende    Spørgsmaal    til    Verden    i    Dag. 
Dersom  hans  Paastand  om  guddommelig  Beskikkelse,  som 

danner  Grundvolden  til  Kirken  i  denne  sidste  Husholdning, 
er  falsk,  saa  kan  den  øvrige  Bygning  ikke  være  solid,  om 
derimod,  hvad  han  aabent  erklærer,  at  hans  Ordination 
under  himmelske  Væseners  Hænder  er  et  Faktum,  saa  be- 
høver en  ikke  længere  at  søge  efter  Aarsagen  til  den  gen- 
oprettede Kirkes  fænomenale  Livskraft  og  stadige  Fremgang. 

Enkelthederne  forbundet  med  Guds  Aabenbaringer  til 
Joseph  Smith,  den  mærkværdige  Udbredelse  dette  Værk 
oprettet  ved  ham  har  haft,  den  Maade,  hvorpaa  han  har 
været  et  Redskab  til  at  opfylde  mange  af  Fortidens  største 
Profetier,  hans  egne  profetiske  Udtalelser  og  deres  bog- 
stavelige Opfyldelse,  vil  endnu  blive  anerkendt  af  mange 
som  afgørende  Beviser  paa  hans  Missions  Storhed.  De 
ophøjede  Paastande,  som  gøres  om  ham  og  hans  Værk, 
den  Berømmelse,  som  har  gjort  hans  Navn  kendt  for  godt 
og  ondt  iblandt  de  fleste  af  Jordens  Nationer,  Stabiliteten 
af  de  religiøse  og  sociale  Systemer,  som  skylder  denne 
Mands  Virksomhed  deres  Tilblivelse  iblandt  det  19.  Aar- 
hundredes  Institutioner,  giver  hans  Personlighed  en  Betyd- 
ning, som  fordrer  alvorlig  og  uhildet  Overvejelse. 

„Her  er  en  Mand,  som  blev  født  mellem  Vermonts  Høje: 
som  blev  opdraget  i  Staten  $YewsYorks  Skovland;  som 
aldrig  saa  ind  i  et  Universitet  eller  en  Højskole;  som  le- 
vede i  seks  Stater,  af  hvilke  ingen,  medens  han  levede, 
vilde  anerkende  ham  som  Borger;  som  tilbragte  Maane- 
der  i  denne  Tids  usle  Fængsler:  som  endogsaa,  naar  han 
var  i  Frihed,  blev  jaget  med  som  en  landflygtig;  som 
engang  blev  indsmurt  i  Beg  og  Tjære  og  overladt  til  at 
dø:  som  sammen  med  sine  Tilhængere  af  vrede  SYaboer 
blev  drevet  fra  SYew  York  til  Ohio,  fra  Ohio  til  Missouri, 
fra  Missouri  til  Illinois,  og  som  i  den  unge  Alder  af  otte 
og  tredive  Aar  blev  myrdet  af  en  Pøbelhob, 

Dog  blev  denne  Mand  Major  i  den  største  By  i  Illi- 
nois og  den  mest  fremragende  Borger  i  Staten,  Komman- 
dant over  den  næststørste  og  bedst  uddannede  Hær  i 
SYationen,  Grundlæggeren  af  Byer  og  et  stort  Universitet 
og  opsat  som  Kandidat  tli  De  forenede  Staters  Præsi- 
dentembede. 

Han  skrev  en  Bog,  som  har  kunnet  modstaa  alle  Kri- 
tikeres alvorlige  Modstand  i  mere  end  et  Aarhundrede,  og 
som  i  Dag  bliver  læst  mere  viden  om  end  noget  andet 
Værk  undtagen  Bibelen.  Han  organiserede  det  mest  fuld- 
komne sociale  Mekanisme  i  den  moderne  Verden  og  ud- 
viklede en  Religionsfilosofi,  som  udfordrer  enhver  af  sin 
Art  i  Historien  i  Fuldstændighed  og  Kohæsion.  Han 
fremkom  med  et  økonomisk  System,  som  vilde  fjerne 
al  Frygt  fra  Menneskenes  Hjerter  —  Frygten  for  Mangel 
paa  Grund  af  Sygdom,  Alderdom,  Arbejdsløshed  og  Fat- 
tigdom, 

I  tredive  {Nationer  findes  Mænd  og  Kvinder,  som  ser 
op  til  ham  som  en  større  Leder  end  Moses  og  en  større 
Profet  end  Esajas;  hans  Disciple  tæller  nu  henved  en 
Million". 

Henry  Evans, 


Nyt  fra  Amerika. 


Søster  Gertrude  R.  Garff 
er  blevet  valgt  som  Besty- 
relsesmedlem i  Den  Kvinde- 
lige Hjælpeforenings  nye  Ge- 
neralhovedbestyrelse. 

Søster  Garff  har  i  de  to 
Aar,  hun  har  været  i  Dan- 
mark, været  vejledende  Raad- 
giver  for  de  kvindelige  Or- 
ganisationer i  Den  danske 
Mission  og  det  sidste  Aar 
Præsidentinde  for  Den  Kvin- 
delige Hjælpeforenings  Ho- 
vedbestyrelse her  i  Missionen, 
saa  hun  er  særdeles  kvali- 
ficeret til  sin  nye  ansvarsfulde  Stilling. 

Vi    ønsker    Søster    Garff  til  Lykke  med  sin  nye  Stilling  i 
Kirken  og  beder  Herren  velsigne  hende  i  dette  Arbejde. 


UKF 


UMF 


lllllllllllllllllllllllllllllllllll    UDGIVET  AF  HOVEDBESTYRELSEN     lllllllllilllllllllllllllllllillllllll 


Jesus  sigde:  <3)u  skal  elske  Dderren  din  £}ud  af  hele  dit  dijevte  og  med 

hele  din  Sjæl  og  med  hele  dit  Sind,  dette  er  det  fzvste  og  store  cSud  og 

det  andet  er  dette  ligt,  du  skal  elske  din  SVæste  som  dig  selv.    9if  disse 

to  cSud  afhænger  Xoven  og  SPtofétemé. 


Sammenhold. 

Se  paa  Ordet  over  disse  Linier  —  —  —  hvilken  Betyd- 
ning ligger  ikke  i  dette  ene  Ord,  hvad  nytter  al  Stræben  al 
Flid,  hvad  nytter  dine  egne  Evner  dig,  hvis  ikke  dette  Ords 
Betydning  bliver  udnyttet  i  fuldt  Maal?  1  Kampen  for  Friheden 
i  Striden  for  Religionen,  alt  kræver  Sammenhold. 

Lad  os  i  Dag  se  paa  Betydningen  for  Kirkens  Arbejde, 
naar  alle  løfter  i  Flok 

Som  I  ved,  paatænker  vi  i  Aar,  som  tidligere  Aar  at  af- 
holde Ungdomsstævne  og  denne  Gang  i  København,  hvad 
trænger  vi  til,  for  at  dette  Stævne  skal  blive  den  store  Suk- 
ces? Trænger  vi  til  Mænd  og  Kvinder,  der  med  et  Skulder- 
træk viser  alt  fra  dem,  alt  Arbejde  alle  Udgifter?  De,  der 
tager  Kirkens  Arbejde  paa  den  Maade,  er  ikke  de,  der 
skaber  Sammenhold,  det  blev  vi  hurtigt  enige  om.  Trænger 
vi  da  til  dem,  som  kommer  modvilligt  og  efter  stærkt  Nø- 
den; de,  der  synes,  de  alligevel  bør  være  til  Stede,  men 
tager  det  som  en  Slags  Tvang?  Nej,  heller  ikke  disse  skaber 
det  store  Sammenhold. 

Dem  vi  trænger  til  og  ønsker,  er  de,  der  hvert  Aar  tro- 
fast indfinder  sig  ved  vore  Stævner,  med  et  ukueligt  Mod 
et  Smil  til  Skeptikerne,  og  et  varmt  Haandtryk  til  de  Nø- 
lende, et  glimrende  Arbejdshumør  for  Kirkens  Sag  og  en 
trofast  Tro  paa  Sejren.  Skal  disse  naa  Haabet,  eller  bliver 
Skuffelsen  deres  Lod? 

Tænk  ærede  Læsere  det  Arbejde,  der  gaar  forud  for  et 
Stævne  og  tænk  saa  paa  den  uhyre  Skuffelse,  der  bliver  be- 
redt disse  Stræbere,  der  stadig  og  uden  Nølen  møder  frem, 
for  at  hellige  sig  Kirkens  Sag. 

Vil  du  staa  som  en  Nøler,  eller  griber  du  den  enestaaende 
Lejlighed,    der  gives  dig  i  Aar  til  at  vise,  .at  Mormonismen  i 

Danmark  er  endnu  mere  levedygtig  og  Standarden  endnu 
højere  end  tidligere  Aar. 

Vær  med  til  at  skabe  et  Sammenhold,  hvor  Kirken  staar 
Som  et  straalende  Midtpunkt,  der  er  i  Stand  til  at  kaste 
Glans  over  en  talentfuld  Ungdom,  og  derfra  over  det  ganske 
Land.  Lad  os  vise  vore  Medmennesker,  at  trods  Krig,  Fat- 
tigdom og  skuffede  Forhaabninger,  er  vi  i  Stand  til  at  afholde 
et  Stævne  der  viser  Mormonungdommens  høje  Plads  i  Sam- 
fundet, hvor  Afholdenhed  og  Livsglæde  godt  kan  vandre  Arm 
i  Arm,  ja  iad  os  vise  et  Eksempel  paa,  hvad  der  kan  opnaas 
ved  Efterlevelse  af  de  Læresætninger  Profeten  Joseph  Smith 
har  givet  til  Verden.  Vi  behøver  ikke  at  skamme  os,  for  Vis- 
dommen kom  fra  Gud. 

Saa  mød  da  op  i  Aar  alle,  som  ønsker  Fremgang  for  Guds 
Kirke.  Lad  Glæden  boble  i  dig,  afstaa  fra  andre  Fordringer, 
thi  du  repræsenterer  ikke  alene  dig  selv,  men  ogsaa  den 
eneste  Kirke  i  Verden,  der  har  Ret  til  at  sige,  her  er  Sand- 
heden den  eneste  uskrømtede  Sandhed  og  Myndighed,  og 
gennem  den,  den  eneste  Vej  til  fuld  Frelse. 

Ja  bryd  Staven  over  alle  Fordomme,  vær  ogsaa  du  med 
til  at  skabe  det  store  Sammenhold. 

Ser  du  nu  Betydningen  af  Ordet,  tag  straks  din  Beslutning, 
og  svigt  den  ikke.  Kirkens  Prestige  afhænger  af  dig,  lad  den 
aldrig   skuffes.  Julius  Andersen. 


TIDEN    ILER. 

af  Ældste  William  Ørum   Pedersen.  - 

Atter  er  en  Maaned  gaaet  —  tænk  de  første  3  Maaneder 
af  1940  er  svundet  hen,  og  det  synes,  som  var  det  et  Øje- 
blik siden,  vi  tog  Afsked  med  1939,  og  gjorde  de  bedste 
Fortsætter  for  1940.  Før  vi  ved  af  det,  er  ogsaa  dette  Aar 
gaaet  over  i  Historien;  men  inden  det  sker,  |lad  mig  saa 
spørge  dig,  som  jeg  saa  ofte  i  denne  Tid  spørger  mig  selv : 
»Hvor  langt  er  du  paa  Vejen  med  dine  Fortsætter?  Har  du 
begyndt?  Opgivet,  eller  har  Tidens  Jag  overrumplet  dig?«  Du 
kender  bedst  det  Svar,  dit  Indre  giver  disse  Spørgsmaal,  og 
om  du  og  jeg  lader  dette  Svar  trænge  frem  i  vor  Bevis^ed, 

saaledes  at  vi  tydeligt  ser  vor  virkelige  Stilling,  er  der  Mu- 
lighed for  —  om  vi  selv  vil  -  at  dette  vækker  vor  Energi 
af  sin  Dvale. 

Hver  Morgen,  jeg  kommer  paa  Kontoret  og  mange  Gange 
i  Dagens  Løb,  bliver  jeg  mindet  om  Tidens  Værdi,  for  i 
Forhallens  store  Ur  er  der  indsat  følgende  lærerige  Rim: 

Jeg  er  Tiden,  jeg  opsluger 
hver  som  mig  ej  nyttigt  bruger. 

Der  ligger  i  dette  Rim  en  hel  Prædiken  for  et  hvert  Men- 
neske. Har  du  egentlig  rigtigt  tænkt  over,  hvor  megen  Tid 
du  egentlig  spilder  ved  at  foretage  noget  ganske  unyttigt 
eller  ved  maaske  slet  intet  at  foretage.  Selvom  jeg  maaske 
straks  vil  møde  Protest,  ved  jeg,  at  du  efter  endnu  en  Over- 
vejelse vil  give  mig  Ret,  naar  jeg  paastaar,  at  intet  Men- 
neske — :  ej  heller  den  arbejdsledige  —  har  nogen  Tid,  der 
ikke    kan    benyttes    nyttigt. 

Ved  visse   Lejligheder  synger  vi  ofte  : 

Klokken  slaar 

Tiden  gaar 

Evigheden  os  forestaar 

Lad  os  da  bruge  den  kostbare  Tid 

Tjene  vor  Herre  med  al  vor  Flid 

Saa  skal  vi  nok  komme  hjem. 

Jeg  er  bare  bange  for,  at  vi  ofte  synger  en  Sang  uden  at 
fæstne  os  ved  dens  Budskab,  og  jeg  tror,  at  dette  ogsaa  er 
Tilfældet  med  denne  kendte  Sang. 

Vi  ved  alle,  at  Tiden  iler,  at  Evigheden  staar  for  Døren; 
synes  tydeligere  og  tydeligere  for  hver  Dag,  der  gaar;  men 
hvorledes  med  det  Raad,  der  er  givet?  Benytter  vi  det?  Et 
er  vi  alle  enige  om:  Intet  Ønske  er  os  nærmere  Hjertet 
end  at  komme  tilbage  til  Gud  og  være  hos  ham  i  al  Evig- 
hed. Men  hvorledes  er  det  med  vor  Ret  til  at  komme  der? 
Tjener  vi  Herren?  Om  vi  kan  svare  dette  Spørgsmaal  med 
et  klart  og  helhjertet  Ja,  hvorledes  bliver  da  Svaret  paa 
Spørgsmaalet :  Tjener  vi  Herren  af  al  vor  Tid?  Kan  vi 
roligt  sige :  Jeg  han  ikke  se,  at  jeg  kan  gøre  mere.  Kan  du 
det,  min  Ven,  tænk  da  paa  mig,  bed  Gud  om,  at  jeg 
ogsaa  maa  komme  dertil.  Hvis  du  • —  ligesom  jeg  —  er- 
kender,   at    du    sikkert    kunde    gøre    endnu    mere    for    Guds 

Sag,    la'd    da    dette    Vers   fæstne  sig   i  dit   Sind  som    Inspiia- 
tion  til   fornyet  Energi: 

Kæmp  for  alt,  hvad  du  kar  kært, 
Dø  om  saa  det  gælder. 
Da  er  Livet  ej  saa  svært. 
Døden  ikke  heller. 


Kirkelige  Nyheder. 


Kirkens  første  Præsident- 
skab har  meddelt  en  Foran- 
dring i  Den  kvindelige  Hjæl- 
peforenings Generalhovedbe- 
styrelse. Følgende  Erklæring 
blev  udstedt  den  13  Decem- 
ber   1939: 

»Det  første  Præsidentskab 
meddelte  i  Dag,  at  de  i  Over- 
ensstemmelse med  den  Plan, 
som  de  indviede,  da  de  om- 
organiserede Unge  Kvinders 
gensidige  Uddannelsesforening 
—  nemlig  hyppigt  at  forandre 
Generalhovedbestyrelserne  — 
med  Tak  og  Ære  har  afløst 
de  nuværende  Medlemmer  af 
Den  kvindelige  Hjælpefore- 
nings Generalhovedbestyrelse. 

Søster  Amy  Brown  Lyman 
er  blevet  udnævnt  søm  Præ- 
sidentinde,  Marcia  Knowlton 
Howell  som  1.  Raadgiver, 
Donna  Durrand  Sorensen  som 
2.  Raadgiver  og  Vera  White 
Pohlman  som  Sekretær  og 
Kassererske.  Disse  vil  vælge 
Generalhovedbestyrelsens  nye 
Medlemmer,  som  saa  alle  vil 
træde  i  Funktion  den  1.  Ja- 
nuar   1940«. 


I  Overensstemmelse  med 
den  samme  Plan  blev  Primary 
Generalhovedbestyrelse  lige- 
ledes omorganiseret  den  14. 
December  1939.  Søster  May 
Anderson,  der  har  arbejdet 
indenfor  Primary  Organisati- 
onen i  over  halvtreds  Aar,  de 
sidste  14  Aar  som  Præsident- 
inde  for  Generalhovedbesty- 
relsen, blev  afløst  med  Tak  og 
Ære  og  Søster  May  Hinckley 
er  blevet  indsat  som  Præsi- 
dentinde  i  hendes  Sted. 

Søster  Hinckley  er  særde- 
les velskikket  til  denne  an- 
svarsfulde Stilling.  Indtil  for 
nyligt  præsiderede  hun  sam- 
men med  sin  Mand  Ældste 
Bryant  S.  Hinckley  over  Nord- 
staternes Mission,  hvor  hun 
ledede  Missionens  Kvindelige 
Hjælpeforeninger,  som  under 
hendes  vise  Ledelse  vok- 
sede fra  30  til  46  Foreninger. 
Søster  Hinckley  arbejdede, 
førend  hun  rejste  med  sin 
Mand  paa  Mission,  12  Aar 
som  Præsidentinde  for  den 
kvindelige  Afdeling  indenfor 
Granitestavens  Ungdomsfore- 
ning. 

SRiléen. 

Det  er  blevet  bestemt  af  det  første  Præsidentskab  og  de  Tolvs  Raad, 
at  de  Brødre,  som  præsiderede  i  Kirkens  Missioner  i  Europa  paa  den 
Tid,  da  Krigen  udbrød,  skal  fortsætte  med  at  have  almindeligt  Opsyn 
over  deres  respektive  Missioner  under  Ledelse  af  Ældste  Joseph  Fielding 
Smith  og  af  Tolvs  Raad. 

Under  denne  Plan,  som  vil  blive  fulgt,  indtil  de  præsiderende  Brødre 
anser  det  for  nødvendigt  at  foretage  en  Forandring,  vil  Præsident  Mark 
B.  Garff  —  skønt  nu  i  Amerika  —  fortsat  føre  Tilsyn  med  Den  danske 
Mission.  Missionspræsident  Orson  B  West  vil  derfor  raadføre  sig  med 
Præsident  Garff  og  holde  sig  i  Forbindelse  med  ham  gennem  Korre- 
spondance fra  Tid  til  anden  og  modtage  hans  Raad,  saa  at  Organisati- 
onerne kan  bevares  som  hidtil,  og  Kirkens  Grene  blive  ledet  og  styret 
paa  rette  Maade. 

Det  er  da  vort  oprigtige  Ønske,  at  Medlemmerne  gennem  denne  Plan 
vil  støtte  Broder  West,  som  har  faaet  Ansvaret  for  Missionen  overdraget 
og  modtage  hans  Raad  og  lytte  til  hans  Formaninger  og  modtage  hans 
aandelige  Velsignelser  og  Hjælp.  De.  der  præsiderer,  skulde  huske,  at 
de  er  deres  Tjenere,  over  hvem  de  præsiderer.  Alt,  hvad  der  foretages, 
burde  gøres  med  Ydmyghedens  og  Kærlighedens  Aand  og  med  et  be- 
dende Hjerte.  Autoritet  burde  udøves  i  den  samme  Aand,  der  gjorde 
sig  gældende  hos  Frelseren  overfor  hans  Disciple,  da  han  var  her  paa 
Jorden.  Han  sagde: 

„Folkenes  Konger  herske  over  dem,  og  de,  som  bruge  Myndighed 
over  dem,  kaldes  deres  Velgørere.  I  derimod  ikke  saaledes;  men  den 
ældste  iblandt  eder  blive  som  den  yngste,  og  Føreren  som  den,  der 
tjener.  Thi  hvem  er  størst;  den,  som  sidder  til  Bords?  elier  den,  som 
tjener".  — 

Saadan  skulde  det  ogsaa  være  med  os,  De,  der  er  kaldet  til  ansvars- 
fulde Stillinger,  er  alle  Tjenere  og  skulde  være  som  saadanne. 

Medlemmerne  har  ogsaa  deres  Pligter  at  udføre.  De  skulde  i  al  Yd- 
myghed og  med  Taknemmelighedens  og  Bønnens  Aand  modtage  den 
Ledelse,  som  tilbydes  dem  af  deres  præsiderende  Embedsmænd.  Brødre 
og  Søstre,  lad  ikke  Misundelsens,  Jalousiens,  Stridens  eller  Ulydighedens 
Aand  snige  sig  ind  blandt  eder;  men  lad  Herrens  Aand  lede  eder  i  alle 
eders  Pligter  og  Ansvar,  og  da  vil  eders  Liv  være  frigjort  for  det  onde 

Herren  har  sagt: 

„Lad  dit  Hjerte  værel  fydt  med  Kærlighed  for  alle  Mennesker  og  til  Tro- 
ens egne  og  pryd  eders  Tanker  med  Dyd,  da  skal  du  have  større  Fri- 
modighed for  Herrens  Aasyn,  og  Præstedømmets  Lære  skal  falde  paa 
din    Sjæl    som    Himlens   Dug.    Den    Helligaand   skal    blive  din  stadige 

Ledsager  og  dit  Scepter  Retfærdighedens  og  Sandhedens  uforanderlige 
Scepter,  og  dit  Herredømme  skal  være  et  evigt  Herredømme,  og  uden 
Tvangsmiddel  skal  det  tilflyde  dig  fra  Evighed  til  Evighed". 

Jeg  beder  for  eders  Velfærd  og  at  Herrens  Velsignelser  i  rigeligt  Maal 
inaa  blive  udgydt  over  eder. 

Eders  hengivne  Broder  i  Evangeliet 
Joseph  Fielding  Smith. 
FRA  MISSIONSMARKEN 

dødsfald  i  {Randers  : 

En  af  Randers  Grens  trofaste  Søskende,  Søster  Maren  Falby,  afgik  ved 
Døden  Torsdag  den  8.  Februar  1940.  Søster  Falby  blev  født  i  Vester 
Velling  den  8.  Marts  1876  og  blev  indlemmet  i  Kirken  ved  Daab  den  2. 
Oktober  1938.  Selvom  Søster  Falby  kun  har  tilhørt  Kirken  saa  kort  et 
Stykke  Tid,  havde  hun  dog  et  brændende  Vidnesbyrd  om  dens  Gud- 
dommelighed og  døde  som  en  trofast  Sidste  Dages  Hellig.  Ære  være 
hendes  Minde! 

Lørdag  den  27.  Januar  1940  blev  en  Datter  af  Thomas  K.  Christensen 
og  Abild  Andrea  Andersen  Christensen  velsignet  og  givet  Navnet  Bente 
Orum  Christenseo.  Bente,  der  blev  født  den  21.  Januar,  døde  samme 
Dag,  som  hun  blev  velsignet.  Vi  ønsker  at  udtrykke  vor  dybeste  Med- 
følelse med  hendes  Forældre  og  beder  Herren  velsigne  dem 

^fødselsdage  i  ^København    tyren: 

En  stor  Mærkedag  er  det  den  24.  April,  da  en  af  Stjernens  ældste 
Læsere,  Str.  Johanne  Mathiasen,  fylder  80  Aar.  Søster  Mathiasen  har  tilhørt 
Kirken  i  snart  25  Aar  og  har  et  stærkt  og  brændende  Vidnesbyrd  om  Evan- 
geliets Sandhed.  Vi  beder  Herren  velsigne  Søster  Mathiasen  og  skænke 
hende  en  lys  og  lykkelig  Livsaften. 

Tirsdag  den  30.  April  fylder  Søster  Katrine  Christensen,  en  anden  »af 
Københavns  Grens  kendte  Søstre,  75  Aar.  Søster  Christensen  har  tilhørt 
Kirken  i  over  fyrretyve  Aar  og  har  altid  været  en  ivrig  Sandhedens  For- 
kæmper. Blandt  de  mange  forskellige  Opgaver,  hun  har  udført  for  Kir- 
ken, Jiar  Søster  Christensen  ogsaa  i  flere  Aar  været  Præsidentinde  for 
Den  kvindelige  Hjælpeforenings  Hovedbestyrelse,  hvilken  ansvarsfulde  Post 
hun  har  udfyldt  med  stor  Ydmyghed  og  Tro.  Vi  beder  Herren  velsigne 
Søster^ Christensen  og  skænke  hende  en  lys  og  lykkelig  Livsaften. 

SKANDINAVIENS  STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  en  Gang  maanedl. 

